Jabarkan Protokol komunikasi dari Pengkomputeran teragih dalam bahasa melayu

Untuk merealisasikan pengkomputeran teragih, sistem untuk komputer utama mengagihkan kerja-kerja dan mendapatkan semula hasilnya dari pengguna adalah penting.Email dan http telah menjadi mekanisma komunikasi yang digunakan secara meluas.Pilihan bergantung kepada sumber yang ada.

Jika sesebuah komputer hanya berada ditalian(online) hanya sejam sehari,maka kaedah email adalah yang paling sesuai.Masalah yang terdapat disini ialah apabila komputer pengguna hendak membuka email dan kita mesti ingat bahawa tidak semua pengguna menggunakan pembaca email yang sama,juga pengguna tidak akan suka jika terdapat email yang terlalu banyak dalam peti mel mereka.

Jika komputer utama mempunyai pelayan yang sentiasa berada ditalian maka kaedah pelayan web (web server). Pengguna boleh membuat permintaan http kepada URL dan pelayan akan meberikan pakej kerja kepada pengguna.Protokol lain adalah kurang praktikal.

Bagaimana komputer pengguna akan bekerja

Pengkomputeran teragih berkonsepkan bahawa pengguna boleh terus menggunakan komputer mereka tanpa meyedari bahawa komputer mereka sedang melakukan tugasan lain. Terdapat dua keadah biasa yang digunakan iaitu menjalankan rutin melahu (idle) atau menulis satu penyelamat skrin (screen saver).

Tugasan melahu hanya akan dilakukan apabila komputer tidak melakukan apa-apa(yelah,dah nama pun melahu).Penjadualan melahu akan direka untuk bekerja pada masa ini.Jika pengguna menggerakan tetikus maka tugasan tersebut akan menghentikan aktivitinya dan menunggu untuk melaksanakan apa yang pengguna mahu.Sistem pengoperasian moden dapat melakukan rutin ini dengan sangat baik.

Kaedah lain yang popular ialah dengan memaparkan penyelamat skrin.Ia mudah ditulis dan ia senang untuk difahami oleh orang yang bukan dalam bidang teknikal.Pengguna biasa akan memahami bahawa penyelamat skrin hanya akan berfungsi apabila mereka keluar makan dan ia tidak akan menganggu tugas yang sedang dilakukan.Projek SETI melakukan ia dengan sangat baik, semasa ia sedang melakukan operasi pada komputer pengguna,ia akan memaparkan grafik-grafik yang menarik dan memaparkan pengiraan yang sedang dijalankan,ini akan membuatkan pengguna biasa teruja.

Penjadualan moden melakukan tugasnya dengan sangat sempurna. Pengguna tidak akan sedar bahawa komputer mereka sedang bekerja dibelakang dan ia jika dibandingkan dengan kaedah penyelamat skrin adalah jauh lebih baik.Penyelamat skrin juga akan menyebabkan pengguna biasa yang tidak memahami bidang teknikal berasa takut bahawa komputer mereka akan cepat rosak kerana sentiasa melakukan tugas tanpa rehat.